Document ID: 31999R0889

ΚΑΝΟΝΙΣΜΟΣ (ΕΚ) αριθ. 889/1999 ΤΗΣ ΕΠΙΤΡΟΠΗΣ
της 29ης Απριλίου 1999
περί παρεκκλίσεως, για την περίοδο 1998/99, από τον κανονισμό (ΕΟΚ) αριθ. 2911/90, όσον αφορά την προθεσμία καταβολής της ενίσχυσης για τις σταφίδες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά(1), όπως τροποποιήθηκε τελευταία από τον κανονισμό (ΕΚ) αριθ. 2199/97(2), και ιδίως το άρθρο 7 παράγραφος 5,
Εκτιμώντας:
(1) ότι ο κανονισμός (ΕΟΚ) αριθ. 2911/90 της Επιτροπής, της 9ης Οκτωβρίου 1990, περί των λεπτομερειών εφαρμογής για τη χορήγηση ενίσχυσης για την καλλιέργεια ορισμένων ποικιλιών σταφυλιών που προορίζονται για αποξήρανση(3), όπως τροποποιήθηκε τελευταία από τον κανονισμό (ΕΚ) αριθ. 2614/95(4), ορίζει, στο άρθρο 5 παράγραφος 1, ότι τα κράτη μέλη καταβάλλουν ενίσχυση υπέρ της καλλιέργειας σταφυλιών για την παραγωγή σταφίδας το αργότερο στις 30 Απριλίου της περιόδου εμπορίας βάσει της οποίας έχει χορηγηθεί η ενίσχυση· ότι η Ελλάδα υπέβαλε αίτηση μετάθεσης της προθεσμίας αυτής, για την τρέχουσα περίοδο, λόγω της αναδιοργάνωσης των διαδικασιών ελέγχου στο εν λόγω κράτος μέλος·
(2) ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 5 παράγραφος 1 του κανονισμού (ΕΟΚ) αριθ. 2911/90, η προθεσμία καταβολής της ενίσχυσης που αναφέρεται στο άρθρο 7 παράγραφος 1 του κανονισμού (ΕΚ) αριθ. 2201/96 μετατίθεται, για την περίοδο 1998/99, στις 31 Μαΐου 1999.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Απριλίου 1999.

Labels: 17
19
6